Document ID: 32002R0176

Κανονισμός (ΕΚ) αριθ. 176/2002 της Επιτροπής
της 30ής Ιανουαρίου 2002
περί αναστολής και ανοίγματος δασμολογικών ποσοστώσεων σε ορισμένα εισαγόμενα στην Κοινότητα μεταποιημένα γεωργικά προϊόντα καταγωγής Λιθουανίας και περί τροποποιήσεως του κανονισμού (ΕΚ) αριθ. 1477/2000
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3448/93 του Συμβουλίου, της 6ης Δεκεμβρίου 1993, για τον καθορισμό του καθεστώτος συναλλαγών που εφαρμόζεται για ορισμένα εμπορεύματα που προβλέπονται από τη μεταποίηση γεωργικών προϊόντων(1), όπως τροποποιήθηκε τελευταία από τον κανονισμό (ΕΚ) αριθ. 2580/2000(2), και ιδίως το άρθρο 7 παράγραφος 2,
την απόφαση 98/677/ΕΚ του Συμβουλίου, της 18ης Μαΐου 1998, σχετικά με τη σύναψη του πρωτοκόλλου προσαρμογής των εμπορικών πτυχών της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λιθουανίας, αφετέρου, με σκοπό να ληφθούν υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση καθώς και τα αποτελέσματα των διαπραγματεύσεων του Γύρου της Ουρουγουάης στο γεωργικό τομέα, συμπεριλαμβανομένων των βελτιώσεων του ισχύοντος προτιμησιακού καθεστώτος(3), και ιδίως το άρθρο 2,
Εκτιμώντας τα ακόλουθα:
(1) Ο κανονισμός (ΕΚ) αριθ. 119/2002 της Επιτροπής(4) προβλέπει το άνοιγμα, για το έτος 2002, δασμολογικών ποσοστώσεων για ορισμένα εισαγόμενα προς την Κοινότητα προϊόντα καταγωγής Λιθουανίας.
(2) Ο κανονισμός (ΕΚ) αριθ. 1477/2000 της Επιτροπής(5), όπως τροποποιήθηκε τελευταία από τον κανονισμό (ΕΚ) αριθ. 2106/2001(6), προσδιορίζει το ύψος των μειωμένων γεωγρικών συνιστωσών, καθώς και τους πρόσθετους δασμούς που εφαρμόζονται από την 1η Ιουλίου 2000 για τις προς την Κοινότητα εισαγωγές εμπορευμάτων του κανονισμού (ΕΚ) αριθ. 3448/93, στο πλαίσιο των ευρωπαϊκών συμφωνιών.
(3) Η απόφαση αριθ. 5/2001 του Συμβουλίου Σύνδεσης ΕΕ-Λιθουανίας τροποποιεί το πρωτόκολλο αριθ. 2 της ευρωπαϊκής συμφωνίας. Η εν λόγω απόφαση τροποποιεί τις δασμολογικές ποσοστώσεις, καθώς και το σύστημα υπολογισμού του ύψους των μειωμένων γεωργικών συνιστωσών και των πρόσθετων δασμών. Αρχίζει να ισχύει την 1η Φεβρουαρίου 2002.
(4) Κατά συνέπεια κρίνεται σκόπιμη, αφενός, η αναστολή της εφαρμογής των δασμολογικών ποσοστώσεων που είχαν ανοιχθεί με βάση τον κανονισμό (ΕΚ) αριθ. 119/2002 και, αφετέρου, το άνοιγμα νέων ετήσιων ποσοστώσεων που προβλέπονται στο παράρτημα Ι του πρωτοκόλλου αριθ. 2. Δεδομένου ότι οι εν λόγω ετήσιες ποσοστώσεις μπορούν να ανοιχθούν μόνον από την 1η Φεβρουαρίου 2002, κρίνεται σκόπιμη η μείωσή τους, για το έτος 2002, κατ' αναλογία της περιόδου που έχει ήδη παρέλθει. Ταυτόχρονα, κρίνεται σκόπιμη η κατάργηση του ύψους των μειωμένων γεωργικών συνιστωσών, καθώς και πρόσθετων δασμών που καθορίζονται στον κανονισμό (ΕΚ) αριθ. 1477/2000.
(5) Ο κανονισμός (ΕΟΚ) αριθ. 2454/93 της Επιτροπής, της 2ας Ιουλίου 1993, περί καθορισμού ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου σχετικά με τη θέσπιση του κοινοτικού τελωνειακού κώδικα(7), όπως τροποποιήθηκε τελευταία από τον κανονισμό (ΕΚ) αριθ. 993/2001(8), κωδικοποιεί τις διατάξεις διαχείρισης των δασμολογικών ποσοστώσεων που προορίζονται να χρησιμοποιηθούν βάσει της χρονολογικής σειράς των ημερομηνιών παραλαβής των διασαφήσεων για θέση σε ελεύθερη κυκλοφορία.
(6) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης των οριζόντιων θεμάτων που αφορούν τις συναλλαγές μεταποιημένων γεωργικών προϊόντων που δεν υπάγονται στο παράρτημα Ι,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η εφαρμογή δασμολογικών ποσοστώσεων που ανοίχθηκαν δυνάμει του παραρτήματος του κανονισμού (ΕΚ) αριθ. 119/2002 αναστέλλεται από την 1η Φεβρουαρίου 2002.
Άρθρο 2
Οι κοινοτικές δασμολογικές ποσοστώσεις για τα εμπορεύματα καταγωγής Λιθουανίας, που απαριθμούνται στο παράρτημα του παρόντος κανονισμού, ανοίγονται σε ετήσια βάση από την 1η Ιανουαρίου έως τις 31 Δεκεμβρίου. Για το έτος 2002, ανοίγονται από την 1η Φεβρουαρίου έως τις 31 Δεκεμβρίου 2002.
Άρθρο 3
Η διαχείριση των κοινοτικών δασμολογικών ποσοστώσεων που αναφέρονται στο άρθρο 2 γίνεται από την Επιτροπή με βάση τις διατάξεις που προβλέπονται στα άρθρα 308α έως 308γ του κανονισμού (ΕΟΚ) αριθ. 2454/93.
Άρθρο 4
Ο κανονισμός (ΕΚ) αριθ. 1477/2000 τροποποιείται ως εξής:
1. Στο άρθρο 2 διαγράφετια το έβδομο εδάφιο.
2. Καταργούνται τα παραρτήματα XV και XVI.
Άρθρο 5
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Φεβρουαρίου 2002.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιανουαρίου 2002.

Labels: 3
18